
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Ν. 99 (1) 


Απευθείας εξαγορά αγροτικών ακινήτων για την διάνοιξη της οδού Κυ¬ 
παρισσίας - Πύλου - Μεθώνης Ν. Μεσσηνίας στη θέση «ΛΑΓΚΟΥ- 
ΒΑΡΔΟΣ». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του Ν.Δ. 3200/55 «Περί διοικητικής αποκεντρώ- 


σεως», όπως τροποποιήθηκαν μεταγενέστερα και ισχύουν. 

2. Τις διατάξεις του Ν.Δ. 797/71 «Περί αναγκαστικών απαλλοτρι¬ 
ώσεων» (άρθρ. 1 παρ. 4). 

3. Τις διατάξεις του Ν.Δ. 139/71 «περί αρμοδιότητος των Νομαρ¬ 
χών προς κήρυξιν αναγκαστικών τινων απαλλοτριώσεων». 

4. Το αριθ. Τ.Υ. 6905/6024/27.8.1991 έγγραφο της Δ/νσης 
Τεχν. Υπηρεσιών Ν. Μεσσηνίας που εισηγείται το θέμα. 

5. Την Ν. 100/18.11.1987 προγενέστερη απόφασή μας για την 
αρχική αναγκαστική απαλλοτρίωση αγροτικών ακινήτων, προκειμένου 
να διανοιγεί ο οδικός περιφερειακός δακτύλιος Ν. Μεσσηνίας. 

6. Την σπουδαιότητα του έργου και την αναγκαιότητα ολοκλήρωσης 
αυτού το συντομότερο δυνατόν, σε συνδυασμό με το γεγονός του ελέγ¬ 
χου των τίτλων κυριότητας των φερόμενων ιδιοκτητών, αποφασί¬ 
ζουμε: - 

Την απευθείας εξαγορά, λόγω δημόσιας ωφέλειας, δέκα έξι (16) 
αγροτικών ιδιοκτησιών, συνολικού εμβαδού 2392 Μ2 που βρίσκονται 
στη θέση ΛΑΓΚΟΥΒΑΡΔΟΣ προκειμένου να διαπλατυνθεί κατά 1,5 
(ενάμισυ) μέτρο ο δρόμος Φιλιατρών-Μεθώνης που απαλλοτριώθηκε 
με το 5 σχετικό. Η παραπάνω εξαγορά γίνεται υπέρ του Δημοσίου & σ’ 
αυτή προβάλλουν δικαιώματα κυριότητας οι Χρονόπουλος Ιωάν., Πα¬ 
ντελής Αναστ. κλπ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 7 Δεκεμβρίου 1991 
Ο Νομάρχης 

ΝΙΚ. ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 654 (2) 

Τροποποίηση ρυμοτομικού σχεδίου διανομής οικισμού Γραμμενίτσας Ν. 

Άρτας. 

Η ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του κράτους», όπως τροποποιήθηκε και συμπληρώθηκε μεταγε¬ 
νέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Το εγκεκριμένο σχέδιο διανομής οικισμού Γραμμενίτσας Ν. Άρ¬ 
τας έτους 1953. 


5. Την παρ. 5 του άρθρου 38 του Ν. 1337/83. 

6. Το από 2.4.85 Π.Δ. «περί μεταβίβασης αρμοδιοτήτων στους Νο¬ 
μάρχες για έγκριση και τροποποίηση ρυμοτομικών σχεδίων κλπ». 

7. Την αρ. 128/91 απόφαση του Κοιν. Συμβουλίου Γραμμενί¬ 
τσας. 

8. Την αρ. 5825/91/24.1.92 εισήγηση του ΤΠ-ΠΕ Ν. Άρτας 
προς το Συμβούλιο ΧΟΠ Ν. Άρτας της 28.1.192, αποφασίζουμε: 

Εγκρίνουμε την τροποποίηση του ρυμοτομικού σχεδίου διανομής οι¬ 
κισμού Γ ραμμενίτσας με τη δημιουργία νέων κοινοτικών οδών πλάτους 
6,00 μ. και 5,00 μ. στο κληροτεμάχιο 1012, όπως φαίνεται στο τοπο¬ 
γραφικό διάγραμμα της Τεχν. Πολ. μηχανικού Μαριάννας Μαλλιού, 
που συνοδεύει την παρούσα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 17 Φεβρουάριου 1992 
Η Νομάρχης 

ΑΓΑΘΗ ΠΑΠΡΟΤ - ΑΛΕΞΑΝΔΡΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΤΕΤΑΡΤΟ) 


Αριθ. ΑΠ/ΠΜ/66501/2339/91 (3) 

Αναστολή χορήγησης οικοδ. αδειών σε περιοχή εντός του Ρυμοτ. σχε¬ 
δίου του Δήμου Θεσσαλονίκης στο οικοδομικό τετράγωνο που περι¬ 
κλείεται από τις οδούς Αλεξ. Σταύρου - Δανιόλου - Διομήδη - Αλ¬ 
κμήνης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του από 17.7.1923 ν.δ/τος όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 8. 

2. Τις διατάξεις του α.ν. 314/1968 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με τα υπ’ αρ. 1018/71 
ν.δ/γμα (ΦΕΚ 220/Α) και με την παραγρ. 3 του άρθρου 34 του ν. 
1577/85 (ΦΕΚ 210/Α). 

3. Τις διατάξεις του υπ’ αρ. 183/86 π. δ/τος (ΦΕΚ 70/Α’). 

4. Την υπ’ αρ. Γ4δ/15883/1903/8.2.1988 απόφαση του Υπουρ¬ 
γού Προεδρίας της Κυβέρνησης και Αναπληρωτή Υπουργού ΠΕΧΩΔΕ 
και Δημ. Έργων. 

5. Την υπ’ αρ. 931/10.12.1991 γνωμοδότηση του Συμβουλίου 
Χωροταξίας, Οικισμού και Περιβάλλοντος του νομού Θεσσαλονίκης 


(47η Συνεδρία), αποφασίζουμε: 

Άρθρο 1 

1. Αναστέλλεται η χορήγηση οικοδομικών αδειών για τρεις (3) μήνες 
στο οικοδομικό τετράγωνο που περικλείεται απο τις οδούς Αλεξ. Σταύ¬ 
ρου - Δανιόλου - Διομήδη - Αλκμήνης και Αλεξ. Σταύρου εντός του 
εγκεκριμένου ρυμοτομικού σχεδίου του Δήμου Θεσσαλονίκης, όπως 
αυτά φαίνεται να περικλείονται με μπλέ γραμμή στο Τοπογραφικό Διά¬ 
γραμμα 1:4000, που θεωρήθηκε απο τον Δ/ντή Πολεοδομίας και που 
συνοδεύει την απόφαση αυτή. 

Άρθρο 2 

Η παρούσα απόφαση να δημοσιευθεί στην Εφημερίδα της Κυβερνή- 
σεως (άρθρο 1 του Ν.Δ. 1018/71). 

Η ισχύς της, αρχίζει απο την κοινοποίησή της στους ενδιαφερομένους 
σύμφωνα με τις διατάξεις του άρθρου 37 του Ν. 3200/55. 

Θεσσαλονίκη, 29 Ιανουάριου 1992 

Ο Νομάρχης κ.α.α 
Ν. ΠΑΡΙΤΣΗΣ 













ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


1921 


Αριθ. 60 (4) 

Τροποποίηση εγκεκριμένου Ρυμοτομικού σχεδίου πόλεως Κόνιτσας Ν. 

Ιωαννίνων. 

Η ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν.Δ. της 17.7.23 (ΦΕΚ 228Α'/16.8.23) «περί 
σχεδίων πόλεων και κωμών του κράτους» και συγκεκριμένα το άρθρο 3 
αυτού. 

2. Τις διατάξεις του Π.Δ. 183/1986 (ΦΕΚ 70Α'/5.6.86) για 
«έγκριση τροποποιήσεων και καθορισμό όρων και περιορισμών δόμησης 
από τους Νομάρχες». 

3. Την υπ’ αριθ. 4/1991 απόφαση του Δημοτικού Συμβουλίου Κόνι¬ 
τσας και το γεγονός ότι τηρήθηκαν όλες οι νόμιμες διαδικασίες. 


4. Την υπ’ αριθ. Σ1/6.2.92 γνωμοδότηση του Σ.ΧΟΠ., αποφασί¬ 
ζουμε: 

Την τροποποίηση του ρυμοτομικού Σχεδίου Πόλεως Κόνιτσας στην 
περιοχή ιδιοκτησίας του Αναγνωστοπούλειου Ιδρύματος, σύμφωνα με 
την πρόταση του Δήμου Κόνιτσας. Ήτοι κατάργηση του φιδοειδούς πε¬ 
ριφερειακού δρόμου και χάραξη παράλληλη στα όρια της έκτασης με 
εγκάρσιους δρόμους σύνδεσης με τον υπόλοιπο οικισμό όπως φαίνεται 
στο συνημμένο σχέδιο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 12 Φεβρουάριου 1992 

Η Νομάρχης 
ΒΑΣΙΛΙΚΗ ΚΟΚΚΙΝΟΥ 







1922 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


Αριθ. 62 (5) 

Τροποποίησης εγκεκριμένου ρυμοτομικού σχεδίου πόλεως Στοιυρακίου 
Ν. Ιωαννίνων. 

Η ΝΟΜΑΡΧΗΣ ΙΩΑΝΝΙΝΩΝ 
Έχοντοις υπόψη: 

1. Τις διατάξεις του Ν.Δ. της 17.7.1923 (ΦΕΚ 228 Α’ /16.8.23) 
«περί σχεδίων πόλεων και κωμών του Κράτους» και συγκεκριμένα το 
άρθρο 3 αυτού. 

2. Τις διατάξεις του Π.Δ. 183/1986 (ΦΕΚ 70Α’/5.6.86) για 
«έγκριση τροποποιήσεων και καθορισμού όρων και περιορισμών δόμη¬ 
σης από τους Νομάρχες». 

3. Την υπ’ αριθ. 186/91 απόφαση του Κοινοτ. Συμβουλίου και το 
γεγονός ότι τηρήθηκαν όλες οι νόμιμες διαδικασίες. 


4. Την υπ’ αριθ. Σ5/6.2.92 γνωμοδότηση του Σ.ΧΟΠ, αποφασί¬ 
ζουμε: 

Την τροποποίηση του ρυμοτομικού σχεδίου Σταυρακίου στο Ο.Τ. 29 
έτσι ώστε κατά την εφαρμογή του σχεδίου να μην προκύπτουν οφειλόμε- 
νες εκτάσεις. Δηλ. η πλευρά του Ο.Τ. 29 προς τον οδικό κόμβο να συνε¬ 
χιστεί ως προεκτεινόμενη της αυτής πλευράς του πάρκου (συναντώντας 
την ήδη χαραχθείσα πλευρά του Ο.Τ.). Η δε πλευρά (δηλ. ΟΓ και Ρ.Γ.) 
προς το Ο.Τ. 46 να προεκταθεί παράλληλα με τις αυτές αντίστοιχες ΟΓ 
και ΡΓ όπως φαίνονται στα συνημμένα σχέδια. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 12 Φεβρουάριου 1992 

Η Νομάρχης 
ΒΑΣΙΛΙΚΗ ΚΟΚΚΙΝΟΥ 
























1924 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3976 (6) 

Τροποποίηση ορίων στον Οικισμό Ροδιανής του Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 

Έχοντας υπόψη: 

1. Τις διατάξεις του από 24.4/3.5.1985 (ΦΕΚ 181/Δ) Π.Δ. όπως 
τροποποιήθηκε με το από 14.2/23.2.87 (ΦΕΚ 133/Δ) Π.Δ. 

2. Τις προτάσεις των ιδιωτών μελετητών Μηχ/κών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν τον προσδιορισμό των ορίων των υπόψη οι¬ 
κισμών. 

3. Τα δελτία της αρχιτεκτονικής αναγνώρισης των οικισμών που συ¬ 
μπληρώθηκαν απο τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Την υπ’ αριθμ. 630/22.1.86 απόφασή μας για την κατηγοριο- 
ποίηση των οικισμών του Ν. Κοζάνης που έχουν πληθυσμό μέχρι και 
2000 κατοίκους. 

5. Την υπ’ αριθμ. 441/21.11.86 απόφαση Νομάρχη Κοζάνης «περί 
καθορισμού ορίων του οικισμού Ροδιανής Ν. Κοζάνης». 

6. Την υπ’ αριθμ. πρωτ. 70/6.11.1991 γνωμοδότηση του Συμβου¬ 
λίου ΠΕΧΩΔΕ Ν. Κοζάνης. 

7. Την υπ’ αριθμ. 30/1991 απόφαση του Κοινοτικού Συμβουλίου 
Ροδιανής. 

8. Την κοινή Υπουργική απόφαση Γ4Δ/15883/1903/18.2.87 
(ΦΕΚ 142/β/15.3.88). 

9. Το Ν. 1735/87 «προσλήψεις στο Δημόσιο Τομέα κλπ άρθρ. 22 
παρ. 7». 

10. Τις 488/91 και 489/91 Αποφάσεις του Συμβουλίου Επικρά¬ 
τειας, αποφασίζουμε: 


I. Καθορίζουμε τα νέα όρια του Οικισμού Ροδιανής του Ν. Κοζάνης 
με στοιχεία όπως αυτά φαίνονται στα συνοδευτικά της παρούσας σχε¬ 
διαγράμματα σε κλίμακα 1:5000 που αποτελούν αναπόσπαστα μέρη 
της απόφασης αυτής και συντάχθηκαν βάσει στοιχείων χαρτών και επί 
τόπου ελέγχου. 

II. Καθορίζουμε τους γενικούς και Ειδικούς όρους και περιορισμούς 
δόμησης για τον οικισμό Ροδιανής όπως αναφέρονται στην υπ’ αριθμ. 
441/21.11.86 Απόφαση Νομάρχη Κοζάνης. 

III. α) Πριν απο οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και ΠΕ της Νομαρχίας ώστε να 
εξασφαλίζεται η συνέχεια των υπαρχόντων κοινοχρήστων χώρων και η 
δημιουργία νέων κοινοχρήστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.1985 Π.Δ/τος. 

β) Να εξασφαλίζεται οπωσδήποτε η συνέχεια των υφισαμένων η 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα από 24.4/ 
3.5.1985 (ΦΕΚ 181/Δ) όπως τροποποιήθηκε με το Π. Δ/γμα από 
14.2/23.2.87 (ΦΕΚ 133Δ). 

Η παρούσα απόφαση και τοπογραφικό διάγραμμα που την συνοδεύει 
(1 φύλλο σε κλ. 1:5000) να αναρτηθούν στο κτίριο Νομαρχίας Κοζά¬ 
νης, Τμ. Πολεοδομίας και ΠΕ 5ος όροφος για 15 ημέρες μετά την δη¬ 
μοσίευση του λεκτικού της απόφασης και του τοπογραφικού Δ/τος στο 
ΦΕΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 17 Ιανουάριου 1992 

Ο Νομάρχης 
ΛΟΥΚΑΣ ΚΑΤΣΑΡΟΣ 










